Diari Oficial de la Generalitat Valenciana


Sumari del DOGV 2747, del 14-05-1996 (1996/838202)

RESOLUCIÓ de 29 de febrer de 1996, de la Direcció General de Centres Docents, per la qual s'autoritza, per a impartir ensenyaments d'Educació Permanent d'Adults en l'àmbit d'Educació General Bàsica, a diversos ajuntaments que col·laboren en el desenvolupament de la formació de les persones adultes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2747

Data del DOGV
:   14-05-1996

Secció del DOGV
:   ALTRES DISPOSICIONS

Número del document
:   1996/838202


Data del document
:   29-02-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 29 de febrer de 1996, de la Direcció General de Centres Docents, per la qual s'autoritza, per a impartir ensenyaments d'Educació Permanent d'Adults en l'àmbit d'Educació General Bàsica, a diversos ajuntaments que col·laboren en el desenvolupament de la formació de les persones adultes.   
Atés que la formació de les persones adultes s'està desplegant amb la participació fonamental de diversos ajuntaments de la Comunitat Valenciana, i també amb les diputacions provincials.  
Atesa la necessitat i idoneïtat d'aquests programes que atenen l'alumnat que participa amb regularitat en els ensenyaments desenvolupats, i per tant ha de comptar amb els avantatges d'una avaluació contínua.  
Examinats els expedients presentats per determinats ajuntaments, en els quals se sol·licita l'autorització d'ensenyaments d'Educació Permanent d'Adults impartits pels professors contractats pels ajuntaments, i comptant amb la proposta favorable de la Direcció Territorial d'Educació corresponent, segons estableix la disposició transitòria primera de la Llei 1/1995, de 20 de gener, de la Generalitat Valenciana, de Formació de les Persones Adultes.  
D'acord amb la Llei 1/1995, de 20 gener, de la Generalitat Valenciana, de Formació de les Persones Adultes, i l'Ordre de 31 de maig de 1985, de la Conselleria de Cultura, Educació i Ciència, en vigor fins que s'establisca el desplegament legislatiu de l'esmentada Llei 1/1995 en allò referent a l'autorització per a impartir els programes educatius que s'hi defineixen, aquesta Direcció General de Centres Docents resol:  
Article únic  
Autoritzar els ajuntaments que apareixen en la relació de l'annex d'aquesta resolució, perquè impartisquen els ensenyaments corresponents als tres cicles en què s'estructura aquesta modalitat educativa, d'acord amb l'Ordre d'1 de juny de 1993, de la Conselleria de Cultura, Educació i Ciència, per la qual s'aprova l'aplicació del currículum de l'Educació de Persones Adultes experimentat a la Comunitat Valenciana mentre continue vigent l'obtenció del títol de Graduat Escolar.  
València, 29 de febrer de 1996.- La directora general de Centres Docents: Concepción Gómez-OcaÑa.  
ANNEX  
Província d'Alacant  
Ajuntament de Polop  
Província de València.  
Ajuntament d'Antella  
Ajuntament de Cortes de Pallás  
Ajuntament de LLocnou d'En Fenollet  
Ajuntament de Llocnou de Sant Jeroni  
Ajuntament de Real de Gandia